Publication: Magyar Közlöny
Issue: MK-2007-87 (Year: 2007, Number: 87)
Era: 2004-2010
Section: 36/1992. (VI. 10.) AB határozat, ABH 1992, 207.
Paragraph Index: 554

29. § (1) bekezdésében meghatározott alkotmányos feladatának tesz eleget, „õrködik” az államszervezet demokratikus mûködése felett. Az Alkotmánybíróság értelmezése szerint ilyen önálló politikai döntése a köztársasági elnöknek az is, amikor a kinevezési, illetve jóváhagyási jogkörének gyakorlása során tartalmi okból megtagadja a kinevezést vagy a jóváhagyást. Az ilyen döntés ügydöntõ, végleges és felülbírálhatatlan, senki nem visel érte politikai felelõsséget, azaz megfelel az önálló politikai döntés ismérveinek (Abh1., ABH 1991, 233.). A köztársasági elnök tartalmi okból kizárólag akkor utasíthatja el a kinevezési elõterjesztést, ha alapos okkal arra következtet, hogy a javaslat teljesítése az államszervezet demokratikus mûködését súlyosan zavarná (Abh1., ABH 1991, 235.). Az Alkotmánybíróság az Abh2.-ben a köztársasági elnöknek az Alkotmány 30/A. § (1) bekezdés i) pontjában foglalt, a kinevezéshez kapcsolódó jogköre értelmezésekor az önálló politikai döntés alkotmányos feltételeit („õrködik az államszervezet demokratikus mûködése felett”) szigorú tartalmi keretek között szabta meg: „E határozatban az elnök nevesített önálló politikai jogkörei és a kinevezési jogkör különbségeit, s különösen a mérlegelés szerepét figyelembe véve az Alkotmánybíróság az államszervezet demokratikus mûködése súlyos zavarának kritériumát úgy pontosítja, hogy a személyre tett javaslat teljesítésének olyan súlyos, az érintett szerv alapfunkcióira vonatkozó mûködõképtelenségre kell vezetnie, mint amilyenre tekintettel az Alkotmány önálló politikai jogkört adott az Országgyûléssel kapcsolatban a köztársasági elnöknek. Nem arról van tehát szó, hogy a szervezet mûködése (annak eredménye) nem fog megfelelni valamely politikai követelménynek, hanem hogy alapvetõ funkcióit nem tudja ellátni. Az államszervezet demokratikus mûködése magában foglalja azt, hogy az állam, szerveinek tevékenységén keresztül, eleget tesz az alapvetõ jogok tiszteletben tartására és védelmére vonatkozó alkotmányos kötelességének [Alkotmány 8. § (1) bekezdés]. (...) Az alapjog sérelme tehát nem választható el a szerv mûködésétõl. (...) Figyelembe kell venni azt, hogy az Alkotmány az elnöknek az államszervezet demokratikus mûködése felett ad õrködési jogkört. Minél távolabb esik a kinevezéssel érintett szerv az alkotmányos jelentõségû szervektõl, vagy akár a közhatalmat gyakorló állami szervektõl, másrészt minél kevésbé meghatározó a kinevezéssel betöltendõ tisztség a szerv alapfeladataira nézve, annál kevésbé valószínû, hogy egy kinevezés folytán az államszervezet súlyos zavara alapos okkal feltételezhetõ lenne. Külön kell kezelni azokat a tisztségeket, ahol az államfõi kinevezésnek elsõsorban nagyobb megbecsülést kifejezõ jellege van. Az önálló politikai döntés a köztársasági elnök jogállását és az államszervezet demokratikus mûködése feletti funkcióját szolgáló tipikus jogosítványait tekintve rendha- 2007/87. szám gyó, kivételes és végsõ eszköz. (...) A kinevezési jog megtagadásával akkor élhet, ha a kinevezéssel fenyegetõ veszély közvetlen és súlyos, s más jogkörök gyakorlásával nem hárítható el. Különös jelentõsége van annak, hogy a veszélynek a kinevezésre javasolt személyébõl kell erednie.” [Abh2., ABH 1992, 207, 215, 216.] Az Alkotmánybíróság hivatkozott határozataiból tehát kitûnik, hogy a köztársasági elnök csak akkor hozhat olyan döntést, amelyért a politikai felelõsséget senki nem vállalja tõle át, ha e döntés nélkül az államszervezet demokratikus mûködésének olyan súlyos zavara következne be, amelyet más jogköreinek gyakorlásával nem tudna elhárítani. A kinevezett személyek az államszervezet egy részét mûködtetik, melynek során döntéshozói pozícióban vannak, meghatározott szervezetet irányítanak, állami pénzeszközök felett rendelkeznek. A kinevezendõ személyébõl adódó veszélynek olyan súlyúnak kell lennie, hogy az a szerv alapvetõ funkcióinak az ellátását veszélyeztesse. A hivatkozott határozatokban megfogalmazott alkotmányos követelmények a kinevezésre, illetve az államszervezet mûködésével kapcsolatos egyéb elõterjesztésre vonatkoznak. Az Alkotmány 30/A. § (1) bekezdésében foglalt államfõi jogkörökre vonatkozó korábbi alkotmánybírósági határozatok (az ebben foglalt értelmezések) egyike sem érintette eddig az államfõ kitüntetés adományozásra vonatkozó, az Alkotmány 30/A. § (1) bekezdésének

Source: https://magyarkozlony.hu/hivatalos-lapok/21a765f325dbbd4749c4a2b308f7876745217987/dokumentumok/db26a4b6b9bfe2527f3b564a51e81f0f0b5faedb/letoltes